LPG kauden päättäjäiset 24.11. - LPG:stä Junioritoiminnan Laatuseura - Laukaan Peurunkagolf
LPG kauden päättäjäiset 24.11. – LPG:stä Junioritoiminnan Laatuseura
28.11.2018, klo 14:02
Viime viikonloppuna juhlittiin seuramme kauden päättäjäisiä iloisissa tunnelmissa Kylpylähotelli Peurungassa. Ohjelmassa oli perinteisesti kauden mestaruuskilpailuissa menestyneiden palkitsemiset, erinomainen ruoka ja vielä parempi seura.
Illan aikana pidettiin myös arpajaiset, jossa oli huikeita palkintoja:
Lexus Jyväskylän Luxus Lexuksen viikonlopuksi käyttöön voitti Auvo Häkkinen
Kylpylähotelli Peurunkaan viikonlopun 2 hlölle ruokailuineen voitti Kari Maukonen
Veljekset Laakkoselta auto viikonlopuksi käyttöön (merkin saa valita) voitti Kerttu Vesterinen
Jyväskylän Kaupunginteatteriin lahjakortin 2 hlölle voitti Antti Hänninen
Gramin teräksisen mikroaaltouunin voitti Taneli Vainio
Jypin kotipeliin istumapaikkaliput sekä hurrikaani ruokailut 2 hlölle voitti Mikko Pakarinen
MakuLaku jätti tuotekassin voitti Päivi Ryymin
Pro Shop 50€ lahjakortin voitti Eino Asunmaa ja Heidi Janhonen
Onnea vielä voittajille. Voitot toimitetaan/ tiedotetaan tarkempi info tammikuun aikana.
Tänä vuonna saimme kauden päättäjäisissä myös valtakunnallisesti merkittävän maininnan kun Suomen Golfliitto palkitsi seuramme junioritoiminnan Laatuseura -sertifikaatilla. Laukaan Peurunkagolf on järjestyksessään 30. Suomessa Laatuseura -merkin saavuttanut golfseura.
Aloitimme Laatuseura -ohjelmassa vuonna 2016 ja siitä saakka junioritoimintaa on pyritty jatkuvasti kehittämään ohjelman mukaisesti. Etenkin junioritoiminnan suunnitelmallisuuteen ja tasoryhmiin on panostettu vuosittain merkittävästi. Lisäksi toimintaa on markkinoitu aktiivisesti ja uusia harrastajia on saatu joka vuosi mukaan harjoitusryhmiin. Kuluneella kaudella 2018 saavutimme myös golfliiton asettamat tavoitteet toiminnan laadussa ja palkintona siitä olemme nyt virallisesti Laatuseura.
Toiminnan kehittäminen jatkuu edelleen ja tulevaisuudessa haluamme olla entistäkin houkuttelevampi ja parempi seura junioreille. Haluamme, että junioreilla on hyvä olla Peurunkagolfissa.
Lue lisää: https://lpg.fi/palvelut/opetus/juniorigolf/